Jun 09,2017
చిన్న వర్తకులకు జీఎస్‌టీ హెల్ప్‌లైన్‌..
హైదరాబాద్‌: దేశ వ్యాప్తంగా జులై నుంచి వస్తు సేవల పన్ను (జీఎస్‌టీ) అమలులోకి రానున్న నేపథ్యంలో కిరాణ, రిటైల్‌ వర్తకులకు జీఎస్‌టీపై అవగాహన కల్పించేందుకు వాల్‌మార్ట్‌ ఇండియా ముందుకు వచ్చింది. జీఎస్‌టీ స్వరూపంపై ఇప్పటికీ బడా వర్తకులతో పాటు చిన్న వర్తకులకు కూడా బోలెడు అనుమానాలున్న సంగతి తెలిసిందే. ఈ నేపథ్యంలో చిన్న వర్తకులకు తగిన దిశానిర్దేశం చేసేందుకు గాను వాల్‌మార్ట్‌ హెల్ప్‌లైన్‌ను ఏర్పాటు చేసింది. ఈ హెల్ప్‌లైన్‌ ద్వారా చిన్న వర్తకులు జీఎస్‌టీ విషయమై ఎలాంటి అనుమానాలున్నా నివృత్తి చేసుకోవచ్చని వాల్‌మార్ట్‌ ఇండియా సీఈవో క్రిష్‌ అయ్యర్‌ ఒక ప్రకటనలో తెలిపారు. తెలుగు, హిందీ, పంజాబీ, మరాఠీ, ఆంగ ్లభాషల్లో హెల్ప్‌లైన్‌ సేవలు అందుబాటులో ఉంటాయని ఆయన వివరించారు.
మీ స్నేహితులకు రికమెండ్ చెయ్యండి